**Speciálkollégium III.**

Kód: **BTALF0120BA-K2**

Tanár neve: Váró Kata Anna

Óra helye: Médiatár

Óra ideje: szerda 10-12-ig

A kurzus célja: a Thomas Elsaesser által *elmejátékfilm*nek nevezett alkotások néhány reprezentatív hollywoodi példáján keresztül megvizsgálni az elmejátékfilm jelenségét. A kurzus során szó lesz a jelenség kialakulásáról és közvetlen előzményeiről, arról, hogy vajon beszélhetünk-e ezen alkotások kapcsán műfajról, alműfajról vagy valóban a jelenség a legmegfelelőbb kifejezés velük kapcsolatban. A filmek kapcsán megvizsgáljuk az elmejátékfilmekre jellemző komplex narratívát, valamint a megbízhatatlan narrátor, a szokatlan szemszög struktúra, a jelöletlen flashback vagy a váratlan okozati fordulatok szerepét az elbeszélésben. A filmek segítségével megkíséreljük feltérképezni, hogy milyen módosulásokon ment keresztül a nyolcvanas évektől a klasszikus hollywoodi elbeszélésmód és miként lépett az intenzív folyamatosság a klasszikus folyamatosság helyébe.

Követelmény: a kurzus résztvevőinek minden órára előre meg kell nézniük a tematikában szereplő filmeket és elolvasni a kijelölt olvasmányt. Az óralátogatás és az órákon való aktív részvétel mellett a hallgatóknak a félév végén zárthelyi dolgozatban is számot kell adniuk a szakirodalom és a félév során elemzett filmek ismeretéről. A zárthelyi a szakirodalomra és a filmekre vonatkozó kérdésekből fog állni.

1. hét: A 80-90-es években végbemenő változások, az elmejátékfilmek kialakulása és jellemzői

2. hét: Richard Kelly *Donnie Darko* (*Donnie Darko*, 2001); Christopher Nolan, *Memento* (2000);

3. hét: Wachowski testvérek *Mátrix*, Alex Proyas, *Dark City* (1998); Peter Weir *Truman Show* (*The Truman Sho*w, 1998)

4. hét: David Fincher *Harcosok Klubja* (*Fight Clu*b, 1999); Ron Howard *Egy csodálatos elme* (*A Beautiful Mind*, 2001); David Cronenberg, *Pók* (*Spider*, 2002)

5. hét: könyvtárhasználati hét

6. hét: Ridley Scott *Szárnyas fejvadász* rendezői változat (*Blade Runner* 1991); Paul Verhoeven *Az emlékmás* (*Total Recall*, 1990); Steven Spielberg *Különvélemény* (*Minority Report*, 2002)

7. hét: Jonathan Demme *A bárányok hallgatnak* (*Silence of the Lambs*, 1991); David Fincher *Hetedik* (*Se7en*, 1995), Bryan Singer *Közönséges bűnözők* (*The Usual Suspects*, 1995)

8. hét: John Woo *A felejtés bére* (*Paycheck*, 2003); Shane Carruth *Találmány* (*Primer*, 2004); David Cronenberg *Existenz – Az élet játék* (*eXistenZ*, 1999)

9. hét: Michel Gondry *Egy makulátlan elme örök ragyogása* (*Eternal Shining of a Spotless Mind*, 2004); Richard Linklater *Az élet nyomában* (*Waking Life*, 2001); Cameron Crowe *Vanília égbolt* (*Vanilla Sky*, 2001)

10. hét: Alan Parker *Angyalszív Angel Heart* (1987); M. Night Shyamalan *Hatodik érzék* (*The Sixth Sense*, 1999); Alejandro Amenábar *Más világ* (*The Others*, 2001)

11. hét: ZH

**Kötelező irodalom**:

Bordwell, David. Intenzív folyamatosság; vizuális stílus a kortárs amerikai filmben. In: Metropolis: Kortárs Hollywood. 2012/4.

King, Geoff. Látványosság, elbeszélés és a látványorientált hollywoodi blockbuster. In: Metropolis: Kortárs Hollywood. 2012/4.

Thomas Elsaesser, Az elmejátékfilm. In: Metropolis: Tudat – álom – film. 2012/2.

Berta Zsóka, Elmejátékok a kortárs filmben. In: Metropolis: Kortárs Hollywood. 2012/4.

Such Dávid, Mozgóképi álom- és elmekoncepciók analitikus filozófiai olvasata. In: Metropolis: Kortárs Hollywood. 2012/4.

Alföldi Nóra. A posztklasszikus film és a blockbuster; Michael Bay: Armageddon. In: Metropolis: Kortárs Hollywood. 2012/4.

Sobchack, Vivien. A vászon és a képernyő színhelye; A filmes és az elektronikus „jelenlét”. In: Metropolis: Új képfajták. 2001/2

Manovich, Lev. A film mint kulturális interface. In: Metropolis: Új képfajták. 2001/2

McMahan, Alison. A többalakú elbeszélés hatásai a szubjektivitásra. In: Metropolis: Új képfajták. 2001/2